ai4bharat/Pralekha huggingface dataset:
وزارت دفاع
بحریہ کے جنوبی کمانڈ نے 71 ویں یوم جمہوریہ کا جشن منایا
نئی دہلی، 27 جنوری / ملک کے71 ویں یوم جمہوریہ کا جشن منانے کے لئے کوچی میں بحریہ کے اڈے پر اسٹیشن پریڈ گراؤنڈ، وندورو تھی میں بحریہ کے جنوبی کمانڈ کی ایک رسمی پریڈ کا انعقاد کیاگیا ۔ اس پریڈ کا معائنہ بحریہ کے جنوبی کمانڈ کے وائس ایڈ مرل اے کےچاؤلہ ، پی وی ایس ایم۔ اے وی اس ایم، این ایم، وی ایس ایم، اے ڈی سی فلیگ آفیسر کمانڈنگ ان چیفنے کیا۔ یہ پریڈ 6 مسلح فوجی دستوں پر مشتمل 24 بحریہ کے دستوں پر مشتمل تھی۔ اس موقع پر 50 لوگوں کے گارڈ آف آنر کے ساتھ بحریہ کے جنوبی کمانڈ کو عطا کئے گئے صدر کے پرچم کی پریڈ بھی کی گئی۔ پریڈ میں پہنچنے سے قبل بحریہ کے جنوبی کمانڈ کے کمانڈ ر ان چیف نے جنگی یادگار پر پھولوں کا گلدستہ چڑھا کر شہیدوں کو گلہائے عقیدت نذرکئے۔ اس موقع پر کوچی بندرگاہ پر موجود بحریہ کے تمام جہازوں کو اچھی طرح سجایا گیا تھا۔ بحری جہازوں کے اگلے حصے میں انجن اور پشت دونوں طرف سے دونوں جانب یوم جمہوریہ کا جشن منانے کے لئے متعدد سگنل پرچم لگائے گئے تھے۔
اس پریڈ کی کمان، کمانڈر ایس ایس بوس نے سنبھالی۔ پریڈ کے بعد بحریہ کے جنوبی کمانڈ کے بینڈ نے پرجوش مارشل موسیقی پیش کی۔ پریڈ سے خطاب کرتے ہوئے فلیگ آفیسر ان چیف نے ملک کے لئے یوم جمہوریہ کی اہمیت اور ملک کی تعمیر میں مسلح افواج کے رول کے بارے میں بات چیت کی۔ انہوں نے اس حقیقت پر زور دیا کہ ملک کے اندر اور ہمارے ملک کے ارد گرد سیکوریٹی کے حالات بدستور غیر یقینی کی صورت حال سے دوچارہیں۔ ہمارے مخالفین ہماری سالمیت اور ترقی کو کمزور کرنے کے لئے مسلسل کوشش کررہے ہیں۔ اس طرح سے ہمارے جنگی جہازوں اور جنگی طیاروں کو آپریشن کے لئے پوری طرح تیار رکھنا غیر معمولی اہمیت کا حامل ہوجاتا ہے۔
یوم جمہوریہ کے موقع پر صدرجمہوریہ ہند کی جانب سے بحریہ کے جنوبی کمانڈ کے چار آفیسروں کو ان کی غیر معمولی خدمات کے لئے میڈل عطا کئے جانے کا بھی حکومت ہند کے ذریعہ اعلان کیا گیا۔صدرجمہوریہ کے ذریعہ جن چار افسران کو میڈل عطا کئے گئے ، ان میں پرم وسشٹ سیوا میڈل وائس ایڈ مرل اے کے چاؤلہ، ایف او سی۔ ان۔ سی کو عطا کیا گیا، جبکہ وسشٹ سیوا میڈل ایزی مالا میں واقع انڈین نیول اکیڈمیکےڈپٹی کمانڈینٹ ریئر ایڈ مرل ترون سوپتی کے علاوہ ایئر نوٹیکل کوالٹی اشورنس کے چیف کنٹرولر کموڈور اجیت وی کمار اور ارناکولم نے کوروڈ کمانڈر این سی سی ، کموڈور آر آر ایئر کوعطا کئے گئے۔
۔۔۔۔۔۔۔۔۔۔۔

U – 372
(Visitor Counter : 53
کابینہ
کابینہ نے 18-2017سے لے کر2020-2019تک کی مدت کے لئے راشٹریہ یووا سشکتی کرن کاریہ کرم اسکیم کو جاری رکھنے کے لئے منظوری دی
نئی دہلی’3جنوری : مرکزی کابینہ نے وزیراعظم ، جناب نریندرمودی کی قیادت میں 1160کروڑروپے کے بجٹی تخمینے سے جس کی سفارش ای ایف سی نے کی ہے ، راشٹریہ یووا سشکتی کرن کاریہ کرم اسکیم کو 18-2017سے 20-2019کی مدت کے لئے جاری رکھنے کی تجویز کو اپنی منظوری دے دی ہے ۔
تفصیلات
12ویں پنج سالہ منظوبے کی مدت کے دوران وزارت خزانہ اورنیتی آیوگ کے صلاح ومشورے سے شروع کئے گئے اصلاح کاری کے عمل کے تحت 8اسکیموں کو ذیلی اسکیم کے طورپر راشٹریہ یووا سشکتی کرن کاریہ کرم کی امبریلااسکیم کے تحت لایاگیا۔ تاکہ اس کی مدد سے مختلف اسکیموں کے مابین بہترتامل میل پیداکیاجاسکے ، ان کی اثرانگیزی میں اضافہ کیاجاسکااوردستیاب وسائل کی مددسے بہترنتائج حاصل کئے جاسکے ۔ اسکیم سے مستفید ہونے والے افراد 15سے 29برسوں کے ایچ گروپ کے نوجوان حضرات ہیں جنھیں قومی نوجوان پالیسی 2014کے یوتھ یاجوان قرار دیاگیاہے ۔نوخیز وں کے لئے اس پروگرام کے عناصر جو علیحدہ سے مختص کئے گئے ہیں ان کے تحت 10سے 19برس کے درمیان کے نوخیز افراد شامل ہیں ۔
راشٹریوواسشکتی کرن کاریہ کرم کے تحت درج ذیل 8 اسکیمیں آتی ہیں :
1-نہرویووا کیندرسنگٹھن 
2-نیشنل یوتھ کور 
3-نوجوانوں اورنوخیز وں کی ترقی  کے لئے قومی پروگرام
4-بین الاقوامی تعاون
5-نوجوانوں کے ہوسٹل
6-اسکاوٹنگ اور گائیڈنگ تنظیموں کو امداد
7-قومی ڈسپلن اسکیم  اور
8-نوجوان لیڈروں کا قومی پروگرام 
پس منظر
راشٹریہ یووا سشکتی کرن کاریہ کرم اسکیم ، نوجوانوں کے اموراورکھیل کی وزارت کی مرکزی شعبے کی ایک جاری اسکیم ہے ، اوریہ 12ویں پنجسالہ منصوبے سے جاری ہے ۔ اس اسکیم کا مقصد نوجوانوں کی شخصیت اور رہنمایانہ خاصیتوں کو ترقی دینا اور قوم کی تعمیر سرگرمیوں میں انھیں شامل کرنا ہے ۔
وزارت دفاع
حکومت نے لیفٹیننٹ جنرل انیل چوہان کو چیف آف ڈیفنس اسٹاف مقرر کیا
حکومت نے لیفٹیننٹ جنرل انیل چوہان پی وی ایس ایم، یو وائی ایس یم، اے وی ایس ایم، ایس ایم، وی سی ایم کو اگلے چیف آف ڈیفنس اسٹافکے طورپر تقرر کرنے کا فیصلہ کیا ہے، جو اپنا عہدہ سنبھالنے کے بعد کی تاریخ سے اور اگلے حکم نامے تک فوجی امور کے محکمے، حکومت ہند میں سیکریٹری کے طورپر بھی اپنی خدمات انجام دیں گے۔تقریباً 40 سال سے زیادہ کے اپنے کیریئر میں لیفٹیننٹ جنرل انیل چوہان نے متعدد کمانڈ ، اسٹاف اور معاون تقرریاں کی تھیں اور انہیں جموں و کشمیر اور شمال مشرقی ہندوستان میں دہشت گردی مخالف مہموں کا وسیع تجربہ ہے۔
18مئی 1961 کو پیدا ہوئے لیفٹیننٹ جنرل انیل چوہان کو 1981 میں ہندوستانی فوج کی 11گورکھا رائفلز میں کمیشن دیا گیا تھا۔ وہ نیشنل ڈیفنس اکیڈمی ، کھڑک واسلہ اور ہندوستانی فوجی اکیڈمی دہرادون کے سابق تعلیم علم ہیں۔ شمالی کمان میں میجر جنرل کی رینک میں اس افسر نے اہم بارہمولہ سیکٹر میں ایک انفینٹری ڈویژن کی کمان سنبھالی تھی، بعد میں لیفٹیننٹ جنرل کے طورپر انہوں نے شمال مشرق میں ایک کورپس کی کمان سنبھالی۔ بعد ازاں ستمبر 2019 میں وہ مشرقی کمان کے جنرل آفیسر کمانڈنگ –اِن-چیف بنے اور مئی 2021 میں اپنی سبکدوشی تک انہوں نے یہ عہدہ سنبھالا۔
اِن کمانڈ تقرریوں کے علاوہ اس افسر نے ڈائریکٹر جنرل آف ملٹری آپریشن سمیت اہم اسٹاف تقرریاں بھی کیں۔ اس سے پہلے افسر نے انگولہ میں اقوام متحدہ مشن کے ساتھ کام کیا۔ وہ 31مئی 2021 کو ہندوستانی فوج سے سبکدوش ہوئے۔فوج سے سبکدوشی کے بعد بھی انہوں نے قومی تحفظ اور اسٹریٹیجک معاملوں میں تعاون دینا جاری رکھا۔ فوج میں اہم اور شاندار خدمت کے لئے لیفٹیننٹ جنرل انیل چوہانکو پرم وششٹ سیوا میڈل ، اُتّم یودھ سیوا میڈل، اِتی وششٹ سیوا میڈل، سینا میڈل اور وششٹ سیوا میڈل سے سرفراز کیاگیا۔
سٹرک ٹرانسپورٹ اور شاہراہوں کی وزارت
مطلوبہ معیارات کی شرط پوری کرنے پر شاہراہوں کی تعمیر کے لیےہر قسم کے اسٹیل کو استعمال کرنے کی اجازت دی جائے گی اسٹیل کے استعمال سے شاہراہوں کی تعمیر کی لاگت میں کمی کو یقینی بنانے کے اقدامات معیار کو اثر انداز کیے بغیر ، جناب گڈکری کی جانب سے پابندیوں کے حالات میں بہتر کام کی کوشش
نئی دہلی۔ 14 فروری روڈ ٹرانسپورٹ اور شاہراہوں کی وزارت نے احکامات جاری کیے ہیں کہ ہر قسم کے اسٹیل کو شاہراہوں کی تعمیر کے لیے استعمال کر سکتے ہیں چاہے وہ - چاہےخام ، بیلٹ ، چھرّوں سے تیار کیا گیا ہو یا پھر سکریپ کو پگھلا کر بنایا گیا ہو۔ اگر مخصوص درجات کے لیے درکار کے لیے مطلوبہ معیار پر پورا اترتا ہے تو اسے قومی شاہراہ کی تعمیر کے لیے استعمال کرنے کی اجازت دی جائے گی ۔ استعمال ہونے والے اسٹیل کی منظوری سے قبل اس کا تیسری پارٹی کے ذریعہ جانچ کے طور پر این اے بی ایل سے منظور شدہ لیبارٹریوں میں جانچ کی جائے گی۔ یہ قدم شراکت داروں کے ساتھ تجزیہ اور تبادلہ خیال نیز تکنیکی رائے کے بعد اٹھایا گیا ہے۔
اس سے قبل ، معاہدے کی دفعات میں صرف بنیادی / مربوط اسٹیل پروڈیوسروں کے ذریعہ تیار کردہ اسٹیل کا استعمال ضروری ہوتا تھا۔ اسٹیل کی قیمتوں میں اضافے سے قومی شاہراہوں کی تعمیر لاگت متاثر ہوسکتی ہے ، اسی کے پیش نظر روڈ ٹرانسپورٹ اور شاہراہوں کے مرکزی وزیر جناب نتن گڈکری نے شاہراہوں کی تعمیر کے لیے استعمال کی جانے والی اشیاء کے معیار کو متاثر کیے بغیر سبھی شرطوں پر از سر نو تبادلہ خیال کرنے کی ضرورت کا مشورہ دیا تھا۔
اس قدم سے قومی شاہراہوں کی تعمیر میں استعمال ہونے والے اسٹیل کیلئے سپلائی میں اضافہ ہوگا ، جس سے بازاروں میں زیادہ سے زیادہ مقابلہ اور بہتر قیمت کی دریافت ہوگی اور نئی ٹکنالوجی کے استعمال کو فروغ ملے گا۔ ساتھ ہی یہ سپلائی کرنے والوں پر پابندی کو کم کرنے اور خریداری کے نظام کو شفاف بنانے کے لیے مرکزی وزیر کے ذریعہ لاگت کو کم کرنے کے مسلسل کوشش کا بھی حصہ ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-1537
(Visitor Counter : 119
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو183.27 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوںکے پاس17.22کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی ،18 مارچ، 2022/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,83,27,25,060
|
|
دستیاب خوراک
|
|
17,22,25,196
بھارتسرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 183.27کروڑ سے زیادہ ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی17.22کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
وزیراعظم کا دفتر
وزیراعظم نے بھارت رتن ڈاکٹر بابا صاحب امبیڈکر کو ان کی جینتی پر خراج عقیدت پیش کیا
نئی دہلی، 14 اپریل 2021، وزیراعظم جناب نریندر مودی نے بھارت رتن ڈاکٹر بابا صاحب امبیڈکر کو ان کی جینتی پر خراج عقیدت پیش کیا۔
امبیڈکر جیتنی کے موقع پر ڈاکٹر ڈاکٹر بابا صاحب امبیڈکر کی تعظیم کرتے ہوئے وزیراعظم نے ٹوئٹ کیا ’’ سماج کے محروم طبقات کوقومی دھانے میں لانے کی ان کی جد و جہد آنےوالی نسلوں کے لئے ایک مثال بنی رہے گی‘‘۔
۔۔۔۔۔۔۔۔۔۔۔
ش ح۔ا گ۔ن ا۔
(U-3694
(
اسٹیل کی وزارت
آر آئی این ایل نئے مالی سال میں ایک شاندار آغاز کے لیے کمر بستہ - اپریل 2023 میں پیداوار کے محاذ پر متاثر کن کارکردگی کا ریکارڈ
آر آئی این ایل نے،کسی بھی اپریل کے مہینے کے لیے، اپنے معرض وجود میں آنے کے بعد سے، 2بلاسٹ فرنس آپرریشنزسے 419000 ٹن ہاٹ میٹل  کے مقابلے میں 20 فیصد اضافہ) ، بلاسٹ فرنس-1سے202000 ٹن ہاٹ میٹل ، بلاسٹ فرنس-2 سے218000 ٹن ہاٹ میٹل ، 61000ٹن اسٹرکچرل مل کی مصنوعات کی پیداوار کے ساتھ، یونٹ کے لحاظ سے کسی بھی اپریل کے مہینے کے لیے، آغاز سے لے کر اب تک کی بہترین کارکردگی حاصل کی ہے۔
تکنیکی پیرامیٹرز کے زمرے میں بھی، پی ایف شاپ کے ذریعہ 2.09 ٹن  / دن / کم ، بلاسٹ فرنس کی پیداواری صلاحیت 2.01 ٹن  / دن /کم از بلاسٹ فرنس -1 اور بلاسٹ فرنس -2 کے ذریعہ بلاسٹ فرنس کی پیداواری صلاحیت 2.17 ٹن  /دن/کم ،اپریل 2023 کے مہینے کے دوران حاصل کی گئی سب سے بہترین کارکردگی ہے جو کسی بھی اپریل کے مہینے کے لیے حاصل کی گئی ہے، جو کہ آغاز کے بعد سے پچھلے سال  کے مقابلے میں بالترتیب 20فیصد، 14 فیصد اور 26 فیصد کی متاثر کن نمو ہے۔
عملے، عوامی شکایات اور پنشن کی وزارت
مرکزی وزراء ڈاکٹر جتیندر سنگھ، جی کشن ریڈی اور جموں و کشمیر کے ایل جی منوج سنہا نے جموں میں سری وینکٹیشور سوامی مندر کا افتتاح کیا
جموں میں سری وینکٹیشور سوامی مندر کا قیام ایک ہندوستان کے خیال کا جشن اور ہندوستان کے تنوع میں اتحاد کا ایک تہوار ہے: ڈاکٹر جتیندر سنگھ
ڈاکٹر جتیندر سنگھ کہا کہ وزیراعظم مودی نے ہندوستان کو مشرق سے مغرب، شمال سے جنوب تک مربوط کیا ہے، جموں میں ’سری وینکٹیشور سوامی مندر‘ اور ’کاشی تمل سنگمم‘ اس کی بہترین مثالیں ہیں
یہ مندر جموں و کشمیر میں پہلا اور ملک میں چھٹا ہے جس نے جموں کے لئے ہندوستان میں اعلیٰ مذہبی سیاحتی مقام بننے کی راہ ہموار کی ہے: ڈاکٹر جتیندر سنگھ
جموں میں سری وینکٹیشوراسوامی مندر کے قیام کے ساتھ، یہ ایک بار پھر دنیا پر ثابت ہوا کہ کشمیر سے کنیا کماری تک ملک ایک ہے: جی کے ریڈی
سائنس اور ٹیکنالوجی کے مرکزی وزیر مملکت  ؛ وزیراعظم کے دفتر، عملے، عوامی شکایات، پنشن، ایٹمی توانائی اور خلا کے وزیر مملکت ڈاکٹر جتیندر سنگھ، ثقافت، سیاحت اور شمال مشرقی خطے کی ترقی کے مرکزی وزیر جناب جی کشن ریڈی اور جموں و کشمیر کے لیفٹیننٹ گورنر منوج سنہا نے آج جموں میں سری وینکٹیشوراسوامی مندر کا افتتاح کیا جو کہ ملک میں چھٹا اور مرکز کے زیر انتظام خطے جموں و کشمیر میں پہلا ہے۔
اس موقع پر خطاب کرتے ہوئے ڈاکٹر جتیندر سنگھ نے کہا کہ جموں میں سری وینکٹیشور سوامی مندر کا قیام ہندوستان کے خیال کا جشن ہے اور ہندوستان کے ’تنوع میں اتحاد‘ کا تہوار ہے۔
ڈاکٹر جتیندر سنگھ نے کہا کہ یہ مندر جموں و کشمیر میں پہلا اور ہندوستان میں چھٹا ہے جو کہ جموں کے لیے ہندوستان میں اعلیٰ مذہبی سیاحتی مقام بننے کی راہ ہموار کرے گا۔
ڈاکٹر جتیندر سنگھ نے کہا کہ وزیر اعظم نریندر مودی کے تحت 8 جون، 2023 یعنی جموں میں سری وینکٹیشور سوامی مندر کے افتتاح کا دن، جموں کی ترقی کے سفر میں ایک سنگ میل ہے۔
ڈاکٹر جتیندر سنگھ نے مزید کہا کہ اب پورا ملک وزیر اعظم نریندر مودی کے تحت مشرق سے مغرب تک ، شمال سے جنوب تک مربوط ہے اور وارانسی میں منعقدہ ’کاشی تمل سنگمم‘ اور جموں میں ’سری وینکٹیشور سوامی مندر‘ اس کی بہترین مثالیں ہیں۔ اس کا مقصد تمل ناڈو اور کاشی کے درمیان قدیم روابط کا جشن منانا اور توثیق کرنا ہے ، جو ملک کی دو اہم اور قدیم درسگاہیں ہیں۔
اپنے خطاب میں جی کشن ریڈی نے کہا کہ جموں میں ’سری وینکٹیشور سوامی مندر‘ کے قیام سے دنیا پر یہ بات پھر سے ثابت ہو گئی ہے کہ کشمیر سے کنیا کماری تک ملک ایک ہے۔ وزیر موصوف نے مزید کہا کہ وزیر اعظم نریندر مودی کی قیادت میں قدیم تہذیب کو زندہ کیا جا رہا ہے۔
جموں و کشمیر کے لیفٹیننٹ گورنر جناب منوج سنہا نے کہا کہ وزیر اعظم نریندر مودی کی رہنمائی میں، جموں و کشمیر میں امرت کال میں تیز رفتار اقتصادی ترقی اور ثقافت کے احیاء دیکھا جا رہا ہے۔جناب سنہا نے کہا کہ یہ مرکز کے زیر انتظام علاقہ اپنے ابدی سفر میں شان، الوہیت اور ترقی کی نئی بلندیوں کو چھو رہا ہے۔
ٹی ٹی ڈی چیئرمین ، جموں کے ایم پی جناب وائی وی ریڈی، جموں و کشمیر کی چیف سکریٹری جناب جگل کشور، ممبر ٹی ٹی ڈی جناب ارون کمار مہتا اور جناب پرشانت ریڈی، افتتاحی تقریب کے دوران موجود تھے۔
۔۔۔۔۔۔۔۔۔۔۔
ش ح۔ا گ۔ن ا۔
U-5954
(Visitor Counter : 67
کوئلے کی وزارت
کوئلے کی کانوں کے پانی سے 900 گاؤوں کے 18 لاکھ لوگوں کو فائدہ پہنچ رہا ہے
کوئلہ/لگنائٹ پی ایس یو سرسبزی کی مہم کو رفتار دے رہے ہیں
وزارت کوئلہ کی ہدایت کے مطابق، کوئلہ/ لگنائٹ پی ایس یو کانوں کے پانی کے تحفظ اور بہتر استعمال کے لیے مختلف قدم اٹھا رہے ہیں۔ پی ایس یو اپنے علاقوں میں پینے کے پانی اور سینچائی جیسے عوامی استعمال کے لیے کانوں سے پانی کی سپلائی کر رہے ہیں۔ کوئلہ/لگنائٹ پی ایس یو کی کانوں سے چھوڑے گئے پانی کے ساتھ ساتھ چھوڑ دی گئی کانوں میں دستیاب پانی سے کوئلے کی کانکنی کے علاقوں کے آس پاس کے 900 گاؤوں کے تقریباً 18 لاکھ لوگوں کو فائدہ حاصل ہو رہا ہے۔
رواں مالی سال کے دوران، کوئلہ/لگنائٹ پی ایس یو نے عوامی استعمال کے لیے کانوں کے تقریباً 4000 ایل کے ایل پانی کی سپلائی کرنے کا منصوبہ بنایا تھا، جس میں سے دسمبر 2022 تک 2788 ایل کے ایل کی سپلائی کی جا چکی ہے۔ اس میں سے 881 ایل کے ایل پانی کا استعمال پینے کے پانی سمیت گھریلو استعمال کے لیے کیا گیا ہے۔ کانوں کے پانی کے مستفیدین خاص طور سے درج فہرست قبائل اور دور دراز کے علاقوں میں رہنے والے لوگ ہیں۔ یہ کوشش، حکومت کے جل شکتی ابھیان کے تحت پانی کے تحفظ کے مطابق ہے۔
سال 23-2022 میں، کول انڈیا لمیٹڈ  نے مالی سال 23 کے دسمبر تک اپنے سرسبز رقبہ کو 1600 ہیکٹیئر تک پھیلاتے ہوئے اپنی سالانہ شجرکاری کے ہدف 1510 ہیکٹیئر کو پار کر لیا ہے۔ سی آئی ایل نے رواں مالی سال میں دسمبر، 2022 تک 31 لاکھ سے زیادہ پودے لگائے ہیں۔
گزشتہ پانچ سالوں کے دوران 4392 ہیکٹیئر کے کانکنی پٹہ والے علاقے میں سرسبز بنانے کی پہل سے 2.2 ایل ٹی/سال کی کاربن سنک صلاحیت پیدا ہوئی ہے۔ کوئلہ/لگنائٹ پی ایس یو نے رواں مالی سال میں دسمبر 2022 تک تقریباً 2230 ہیکٹیئر رقبہ میں شجرکاری کی ہے اور تقریباً 360 ہیکٹیئر میں گھاس لگائی گئی ہے۔ ان کی مختلف کانوں میں سیڈ بال پلانٹیشن، ڈرون کے ذریعے بیجوں کے چھڑکاؤ اور میاواکی پلانٹیشن جیسی نئی تکنیکوں کا استعمال کیا جا رہا ہے۔ کانکنی کیے جا چکے علاقے، حد سے زیادہ ڈمپ اور دیگر مسائل پیدا کرنے والے علاقوں کو فعال کانکنی والے علاقوں سے الگ ہوتے ہی دوبار حاصل کیا جاتا ہے۔ جنگل لگانے کی یہ سرگرمیاں اور سرسبز پٹی کا ترقیاتی کام بھی کاربن سنک کی تعمیر کر رہے ہیں۔ گھنے درختوں کا رقبہ آلودگی کو کنٹرول کرنے میں بھی مدد کرتا ہے اور کانکنی کے کاموں کے دوران پیدا ہونے والے گرد و غبار کو کم کرتا ہے۔
وزارت اطلاعات ونشریات
‘باہوبلی’ کے تخلیقی ہدایت کار پی سی سنت کا ایم آئی ایف ایف ورکشاپ سے خطاب
جادوگر جو کچھ اسٹیج پر کرتا ہے ویزول ایفیکٹ سے وہی کام اسکرین پر لیا جاتا ہے: پی سی سنت
جادوگر جو کچھ اسٹیج پر کرتا ہے ویزول ایفیکٹ سے وہی کام اسکرین پر لیا جاتا ہے۔ باہوبلی کے ویزول ایفیکٹ سپروائزر اور تخلیقی ہدایت کار پی سی سنت نے کہا کہ یہ ایفیکٹ کہانی کے ساتھ جادوئی عمل کرتا ہے اور کہانی کو مکمل طور پر ایک نئی سطح پر لے جاتا ہے۔
انہوں نے کہا کہ جب کوئی فلمساز یا تیکنیکی ماہر کسی فلم میں کچھ حاصل کرنے میں ناکام ہو جاتے ہیں تو وہ ویزول ایفیکٹ کے بارے میں سوچتے ہیں۔ ویزول ایفیکٹ سے کچھ بھی حاصل کیا جا سکتا ہے کیونکہ اس میں تخلیق کار کا تخیل ہی اس کی حد ہے۔
مشہور ویزول ایفیکٹ سپروائزر آج 17 ویں ممبئی انٹرنیشنل فلم فیسٹیول میں ‘ویزول ایفیکٹ: کہانی سنانے کا ایک ہمیشہ سے ترقی پذیر ذریعہ’ کے موضوع پر ایک ورکشاپ سے خطاب کر رہے تھے۔
ویزول ایفیکٹ کی اہمیت کو اجاگر کرتے ہوئے سنت نے کہا کہ آج کے دور میں ایک بھی فلم ایسی نہیں ہے جس میں ویزول ایفیکٹ نہ ہو۔ نئے تکنیکی آلات کی آمد نے ویزول ایفیکٹ کے دائرہ عمل کو بڑھا دیا ہے باوجودیکہ ایک ویزول ایفیکٹ سپروائزر کو کبھی بھی ٹیکنالوجی یا اسی طرح کی دوسری فلموں کی لہر میں بہہ نہیں جانا چاہیے۔ اسے ہمیشہ کہانی کے جوہر کو سمجھنا چاہیے۔ انہوں نے ایک سوال کے جواب میں یہ اظہارِ خیال کیا۔
انہوں نے مزید کہا کہ حرکت پذیر فلموں کی ٹیکنالوجییاں ایجاد ہونے کے زمانے سے ہی ویزول ایفیکٹ سنیما کہانی سنانے کا ایک لازمی حصہ چلا آ رہا ہے۔ سنیما جب 20 ویں صدی میں کہانی سنانے کا سب سے مقبول ذریعہ بن گیا تو ویزول ایفیکٹ بھی فلم سازوں کو اپنی کہانیاں بہتر انداز میں سنانے میں مدد کرنے کیلئےنئی تکنیکوں اور ٹیکنالوجیز کو اپناتے ہوئے سامنے آیا۔
اس ماسٹر کلاس نے یہ بھی واضح کیا کہ ویزول ایفیکٹ سے کس طرح فلم سازوں کو ان کے سنیما کے خوابوں کی تعبیر میں مدد ملی۔ ساتھ ہی ان امکانات کی طرف بھی اشارہ کیا جو ویزول ایفیکٹ مستقبل کے کہانی سنانے والوں کو پیش کرتا ہے کیونکہ سازوسامان سے افزودہ واقعیت اورغیرروایتی واقعیت کے ساتھ نئی سرحدیں عبور کی جا رہی ہیں۔
پی سی سنت فائر فلائی کریئٹیو اسٹوڈیو  کے بانیوں میں سے ایک اور ڈائریکٹر ہیں۔ وہ گزشتہ ڈھائی دہائیوں سے ویزول ایفیکٹ سامنے لا رہے ہیں۔ وہ مقبول ترین فلموں کے لئے ویزول ایفیکٹ سپروائزر اور تخلیقی ڈائریکٹر رہے ہیں جن میں باہو بلی دی بِگننگ ، روبوٹ ، ایگا ، پولیموروگن  اور مالک  شامل ہیں۔ انہیں بہترین ویزول ایفیکٹ کے لئے قومی اور ریاستی فلم ایوارڈوں سمیت کئی باوقار ایوارڈوں سے سرفراز کیا گیا۔ وہ مختلف صنعتی اداروں کا حصہ ہیں جیسے ٹی وی اے جی اے۔وہ آرٹ اور فلم کے مختلف تعلیمی اداروں جیسے فلم اینڈ ٹیلی ویژن انسٹی ٹیوٹ آف انڈیا ، نیشنل انسٹی ٹیوٹ آف ڈیزائن  اور کے آر نارائنن نیشنل انسٹی ٹیوٹ آف ویژول سائنس اینڈ آرٹس  میں وزٹنگ فیکلٹی ممبر اور تعلیمی مشیر بھی ہیں۔
وزارات ثقافت
ہوئیسلا مندروں کی مقدس یادگاروں کو عالمی وراثت کی فہرست میں کندہ کاری کے لیے شامل کیا جانا بھارت کے لیے ایک فخریہ لمحہ ہے: جی کشن ریڈی
وزیراعظم جناب نریندر مودی کی قیادت میں حکومت ترقی اور وراثت دونوں کے لیے پابند عہد: جی کشن ریڈی
کرناٹک میں بیلور، ہلے بڈ اور سوم ناتھ پورا کے ہوئیسلا مندروں کو سال 2022-23 کے لیے عالمی وراثت کے طور پر زیرغور لانے کی خاطر بھارت کی نامزدگی کےطور پر شامل کیا گیا ہے۔ ہوئیسلا کی یہ مقدس یادگاریں 15 اپریل 2014 سے یونیسکو کی امکانی فہرست میں ہیں اور انسانوں کی تخلیقی صلاحیت کے اعلی نمونوں میں سے ایک کی ترجمانی کرنے کے ساتھ ہی بھارت کی بیش قیمتی تاریخی اور ثقافتی وراثت کی گواہی بھی دیتے ہیں۔
چنا کیشو مندر، بیلور
اب پہلا قدم عالمی وراثت کے مرکز میں ضروری کاغذات کو جمع کرنا ہے جو اس کی تکنیکی جانچ کرے گا۔ یونیسکو میں بھارت کے مستقل نمائندہ جناب وشال وی شرما نے آج 31 جنوری 2022 کو رسمی طور پر یونیسکو، عالمی وراثت کے ڈائریکٹر جناب لازا رے ایلوندو کو نامزدگی پیش کی ہے۔
ایک بار کاغذات جمع ہوجانے کے بعد یونیسکو مارچ کی شروعات میں دوبارہ رابطہ کرے گا۔ اس کے بعد ستمبر / اکتوبر 2022 میں مقامی طور پر تجزیہ کیا جائے گا اور جولائی/ اگست 2023 میں ڈوزیئر پر غور کیا جائے گا۔
ہوئیسلیشور مندر، ہلے بدو
مرکزی وزیر برائے ثقافت، سیاحت اور شمال مشرقی خطے کی ترقی جناب جی کشن ریڈی نے کہا کہ ‘‘ہوئیسلا مندروں کی مقدس یادگاروں کو عالمی وراثت کی فہرست میں کنداکاری کے لیے شامل کیا جانا بھارت کے لیے ایک فخریہ لمحہ ہے۔’’
وزیر موصوف نے مزید کہا کہ ‘‘وزیراعظم جناب نریندر مودی کی قیادت میں حکومت ترقی اور وراثت دونوں کے لیے پابند عہد ہے۔ وراثت کی حفاظت کرنے سے ہماری کوشش اس بات سے واضح ہوتی ہے کہ حکومت ہماری مادی اور غیرمادی وراثت دونوں کی نشاندہی کرنے اور بھارت سے چرائی گئی یا چھین لی گئی ثقافتی وراثت کو واپس لانے کے لیے کام کررہی ہے۔’’
کیشو مندر، سومناتھ پور
یہ تینوں ہوئیسلا مندر ہندوستانی محکمہ آثارقدیمہ  کی زیرنگرانی یادگاری عمارتیں ہیں اور ان کا تحفظ اور دیکھ ریکھ اے ایس آئی کے ذریعے کی جائے گی۔ ریاستی حکومت ان تینوں تاریخی عمارتوں کے آس پاس واقع ریاست کی زیرنگرانی تاریخی عمارتوں کے تحفظ کو یقینی بنائے گی، تاکہ یہ تمام تاریخی عمارتیں ایک ہی مقام کے تاریخی پس منظر سےجڑ جائیں۔ ریاستی حکومت کا ضلع ماسٹر پلان بھی تمام تاریخی عمارتوں کے بفر کوشامل کرے گا اور ایک مربوط مینجمنٹ اسکیم تیار کرے گا۔ ریاستی حکومت خاص طور سے متعینہ پراپرٹی کے آس پاس نقل وحمل کے انتظام کے مسائل کو بھی دیکھے گی۔
بارہویں – تیرہویں صدی میں تعمیر شدہ اور یہاں بیلور، ہلے بڈ اور سومناتھ پورا کے تین اجزا کے ذریعے نمائندگی کیا گیا ہوئیسلا کا مقدس گروپ، ہوئیسلا کے فنکاروں اور معماروں کی اس تخلیقی صلاحیت اور ہنر کو ثابت کرتا ہے، جس کے تحت تب سے اب تک اس قسم کی شاندار عمارتوں کی تعمیر پہلے کبھی نہیں دیکھی گئی۔ ہوئیسلا معماروں نے اپنی ہنرمندی کو بڑھانے کے لیے بھارت کے مختلف علاقوں سے حاصل کردہ مندر کے فن تعمیر سے متعلق اپنے گہرے علم کا استعمال کیا۔ ہوئیسلا مندروں میں دراوڑ دور کی بنیادی شکلوں کا استعمال کیا گیا ہے، لیکن یہاں وسطی ہندوستان میں بڑے پیمانے پر استعمال کیے جانے والے بھومیجا طرز کے واضح اور مضبوط اثرات بھی دیکھے جاسکتے ہیں۔ اس لیے ہوئیسلا کے فن تعمیر کے ماہرین نے مندر کی دیگر قسموں میں رائج معمار سازی کے بارے میں سوچا اور انہیں کشادہ دلی سے اپنا کر اور اس میں حسب منشا ترمیم کرنے کے بعد ان مہارتوں کو اپنی ذاتی اختراعات کے ساتھ شامل کیا۔اس کے نتیجے میں ہوئیسلا مندر کی ایک نئی شکل وجود میں آنی ہی تھی۔
وزیراعظم کا دفتر
وزیر اعظم نریندر مودی ویسٹاز کے صدر اور سی ای او سے بات چیت کی
نئی دہلی،06 اکتوبر ،2020 /وزیراعظم جناب نریندر مودی نے ہوائی توانائی کے شعبے سے متعلق معاملات کے بارے میں ویسٹاز کے صدر اور سی ای او جناب ہینرک اینڈرسن سے بات چیت کی۔
وزیراعظم نے ٹوئیٹ کیا ’’ ویسٹاز کے صدر اور سی ای او جناب ہینرک اینڈرسن سے گہرائی کے ساتھ بات چیت کی۔ ہم نے ہوائی توانائی کے شعبے سے متعلق بہت سے معمالات پر تبادلۂ خیال کیا ۔ آنے والی نسلوں کے لیے ایک صاف ستھرے مستقبل کی تعمیر کی غرض سے قابل تجدید توانائی کو فروغ دینے میں بھارت کی کچھ کوششوں کو اجاگر کیا۔‘‘
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 6122
(
کامرس اور صنعت کی وزارتہ
حکومت نے برآمد کاروں کو بڑے پیمانے پر فروغ دیا
برآمداتی فروغ کی مختلف اسکیموں کے تحت 56027 کروڑ روپے جاری کیے جائیں گے
فوائد، 45000 سے زیادہ برآمد کاروں کو دیئے جائیں گے جن میں تقریباً 98 فیصد ایم ایس ایم ای زمرے میں چھوٹے صنعت کار ہیں
مرکز نے برآمد کاروں کو بڑے پیمانے پر راحت فراہم کی ہے
نئی دہلی،09 ستمبر ،2021 / وزیر اعظم جناب نریندر مودی کی فیصلہ کن قیادت میں حکومت ہند نے فیصلہ کیا ہے کہ برآمد کاروں کی بقایہ تمام برآمداتی ترغیبات فراہم کرنے کی خاطر مالی سال 22-2021 میں 56027 کروڑ روپے مختص کیے جائیں۔ اس رقم میں ایم ای آئی ایس ، ایس ای آئی ایس، آر او ایس ایل، آر او ایس سی ٹی ایل سے متعلق دعوے بھی شامل ہیں ۔ یہ فائدے 45000 سے زیادہ برآمد کاروں کو تقسیم کیے جائیں گے، جن میں ایم ایس ایم ای زمرے کے تقریباً 98 فیصد چھوٹے برآمد کار ہیں۔
56027 کروڑ روپے کے بقایہ جات برآمدات کے فروغ سے متعلق مختلف اسکیموں کے لیے ہیں : ایم ای آئی ایس  ، ایس ای آئی ایس ، آر او ایس سی ٹی ایل ، آر او ایس ایل ، آر او ڈی ٹی ای پی ۔
سبھی برآمداتی ترغیبات کو اس مالی سال میں فراہم کرنے سے متعلق اس فیصلے سے آنے والے مہینوں میں مزید تیزی سے برآمداتی ترقی ہوگی۔
پچھلے برسوں سے متعلق برآمداتی دعوؤں کو برآمد کاروں کی طرف سے 31 دسمبر 2021 تک داخل کیا جانا چاہیے۔ اس کے بعد اس پیش کش کی مدت ختم ہو جائے گی۔
۔۔۔۔۔۔۔۔۔۔۔۔۔۔۔۔۔
ش ح ۔ اس۔ ت ح ۔
U –8834
(Visitor Counter : 170
کابینہ
مرکزی فہرست میں دیگر پسماندہ طبقات کے تحت ذیلی زمرہ بندی کے معاملے کا جائزہ لینے کے لئے آئین کے آرٹیکل 340 کے تحت تشکیل کردہ کمیشن کی مدت کار میں توسیع کو کابینہ کی منظوری
نئی دہلی، 31 جولائی / مرکزی کابینہ نے وزیر اعظم جناب نریندرمودی کی قیادت میں مرکزی فہرست میں شامل دیگر پسماندہ طبقات کے تحت ذیلی زمرہ بندی کے معاملے کا جائزہ لینے کے لئے آئین کے آرٹیکل 340 کے تحت تشکیل کردہ کمیشن کی مدت کار میں 31 جولائی ، 2019 ء سے آئندہ 6 ماہ کی یعنی 31 جنوری ، 2020 ء تک کی توسیع کر دی ہے ۔
فوائد :
کمیشن کی مدت کار میں مذکورہ مجوزہ توسیع سے یہ کمیشن مختلف النوع شراکت داروں کے ساتھ ضروری گفت و شنید اور مشاورت کے بعد او بی سی کی ذیلی زمرہ بندی کے موضوع پر اپنی جامع رپورٹ داخل کرنے کا اہل ہو جائے گا ۔
U. No. 3530
(